Krosno

Krosno (Krossen in todesch storegh; Коросно/Korosno in ucrain) l'è ona citta polacca cont ona popolazion de pussee de 47.140 personn (2014).
Geografia
Krosno la se troeuva in del voivodaa de la Precarpazia, in del sud del paes. L'è traversada del fiumm Wisłok.
Storia
I omen viven in de la region de Krosno giamò a partì del Paleolitegh.
A partì del VIII secol la zona l'è stada abitada de la tribù di Lędzianie, che poeu dopo hann ciappaa anca la Moravia e la Boemia.
Tra el 1100 e 'l 1300 Krosno la s'è trovada in d'ona zona de confin tra la Polonia e la Russia, per passà finalment a la Polonia tra el 1340-1349, grazie a la conquista de la Rutenia Rossa de part de Casimir III. Lù el gh'ha daa a Krosno el status de città libera e real (Królewskie Wolne Miasto Krosno).
In del 1482 gh'è rivada on'epidemia, menter 'l secol dopo el gh'ha portaa on bell poo de splendor e cressida, che l'è duraa infina al XVIII secol.
In del 1772 l'è passada a l'Austria, e inscì l'è staa fina al 1918. De quell moment Krosno l'è andada dree a la storia de la Polonia unida.

Del 1975 al 1998 l'è stada el capploeugh del Voivodaa de Krosno.
Gemellagg
20px Edewecht, Germania.
20px Ungheria:
Sátoraljaújhely.
Zalaegerszeg.
Sárospatak.
20px Užhorod, Ucraina.
20px Uherské Hradiště, Cechia.
20px Koszyce, Slovacchia.

Categoria:Cità de la Polonia